วันนี้หางสุนัขมาโดนแผลต้องฉีดกระตุ้นไหมครับ เคยฉีดแบบเป็นคอร์ส​ 4 เข็ม​ เข็มที่ 4 ฉีดไปเมื่อ​ 21 ธันวาคม​ 2563 ครับ
สวัสดีค่ะ การที่หางสุนัขมาสัมผัสโดนบาดแผล โอกาสที่จะติดเชื้อพิษสุนัขบ้านั้น ถือว่าไม่น่าเกิดขึ้นได้ค่ะ เพราะถือว่าบาดแผลไม่ได้สัมผัสกับน้ำลายสุนัขโดยตรง ยกเว้นกรณีว่าหางของสุนัขเปียกชุ่มไปด้วยน้ำลาย อย่างไรก็ตาม แม้หางสุนัขจะเปียกไปด้วยน้ำลาย แต่หากเป็นบาดแผลที่แห้งแล้ว ไม่มีน้ำเหลืองหรือเลือดซึม โอกาสที่จะติดเชื้อก็ถือว่าแทบไม่มี แต่หากยังมีเลือดหรือน้ำเหลืองซึม ก็อาจจะมีโอกาสติดเชื้อได้ แต่ทั้งนี้ หากเพิ่งฉีดวัคซีนป้องกันพิษสุนัขบ้าครบคอร์สไปเมื่อวันที่ 21 ธ.ค. 63 ก็ยังไม่จำเป็นต้องฉีดกระตุ้นอีกค่ะ เพราะเพิ่งผ่านไปยังไม่ครบ 1 เดือน วัคซีนที่ได้ฉีดไป สามารถป้องกันการเกิดโรคไปได้นานประมาณ 1 ปีค่ะ